b"\n_START_ARTICLE_\nPanerola americana\n_START_SECTION_\nBiometria\n_START_PARAGRAPH_\nEls adults de les paneroles americanes tenen una longitud mitjana de 38 mm. S\xc3\xb3n de color marr\xc3\xb3 vermell\xc3\xb3s i tenen un marge groguenc a la regi\xc3\xb3 de cos darrere el cap (pronot). Les paneroles immadures s'assemblen als adults excepte que s\xc3\xb3n \xc3\xa0pteres.\n_START_SECTION_\nEcologia\n_START_PARAGRAPH_\nLa panerola americana generalment viu en \xc3\xa0rees humides, per\xc3\xb2 poden sobreviure en \xc3\xa0rees seques si tenen acc\xc3\xa9s a aigua. Prefereixen temperatures calentes al voltant de 29\xc2\xa0\xc2\xb0C (84\xc2\xa0\xc2\xb0F) i no toleren temperatures fredes. En zones residencials, aquesta panerola viu a soterranis i clavegueres i es poden moure a l'exterior a patis durant la temporada c\xc3\xa0lida. Aquestes paneroles s\xc3\xb3n comunes a soterranis, escletxes i clivelles de porxos, fonaments, passarel\xc2\xb7les adjacents a edificis. S\xc3\xb3n eminentment detrit\xc3\xadvors i s'alimenten d'una varietat \xc3\xa0mplia de materials vegetals i animals.\n_START_SECTION_\nCicle vital\n_START_PARAGRAPH_\nLes femelles produeixen una ooteca, un estoig que cont\xc3\xa9 diversos ous, i la duu sobresortint de la punta de l'abdomen durant uns dos dies. Llavors les dipositen en llocs ocults i escletxes. Les ooteques fan vora 0,9\xc2\xa0cm. Les nimfes de panerola immadures emergeixen de l'ou en 6-8 setmanes despr\xc3\xa9s de la posta i requereixen un per\xc3\xadode de maduraci\xc3\xb3 entre 6 i 12 mesos. Les paneroles adultes poden viure fins a un any durant el qual les femelles poden arribar a produir una mitjana de 150 individus.\n_START_SECTION_\nControl de plagues\n_START_PARAGRAPH_\nLa pres\xc3\xa8ncia de paneroles al voltant de les cases s\xc3\xb3n m\xc3\xa9s dif\xc3\xadcils de controlar. Primer, cal limitar la disponibilitat de menjar i aigua, llen\xc3\xa7ar les deixalles dom\xc3\xa8stiques en cubells d'escombraries, no en bosses de pl\xc3\xa0stic, ja que les bosses de pl\xc3\xa0stic s'estripen f\xc3\xa0cilment i permeten alimentar aquests animals. Cal desviar l'aigua com a m\xc3\xadnim un metre fora dels fonaments. En segon lloc, cal reduir i eliminar els possibles refugis per a les paneroles. No apilar llenya o runa prop dels fonaments. Es recomana fer una inspecci\xc3\xb3 visual entre una o dues hores despr\xc3\xa9s de posta de sol per tal de localitzar les escletxes i clivelles de l'edifici per on emergeixen les paneroles. Es poden ruixar amb insecticida aquestes superf\xc3\xadcies i intentar segellar escletxes i clivelles."